पाएं अपने शहर की ताज़ा ख़बरें और फ्री ई-पेपरडाउनलोड करें
राजस्थान शिक्षा सेवा परिषद (रेसा) की मांग पर माध्यमिक शिक्षा निदेशक ने कोविड के शिकार शिक्षकों के लिए अनुग्रह राशि स्वीकृत करने के लिए कलेक्टर को पत्र लिखा है। रेसा के प्रदेश उपाध्यक्ष कमलेश तेतरवाल ने मुख्यमंत्री को ज्ञापन भेजकर इसकी मांग की थी।
इस पर त्वरित कार्रवाई करते हुए निदेशक ने सभी जिला कलेक्टर को पत्र लिखकर आग्रह किया है कि ड्यूटी के दौरान संक्रमित होने व इलाज के दौरान मृत्यु हो जाने पर शिक्षकों को भी अनुग्रह राशि 50 लाख रुपए देय है। राज्य सरकार की ओर से जारी आदेश में ऐसे प्रकरणों पर पांच दिवस में कार्यवाही करने के निर्देश दिए गए हैं।
निदेशक ने कलेक्टरों से कहा है कि शिक्षा विभाग के किसी भी कार्मिक की कोविड ड्यूटी के दौरान मृत्यु हो जाने पर उनको देय 50 लाख रुपए की अनुग्रह राशि का प्रकरण पांच दिवस में भिजवाएं। झुंझुनूं जिला अध्यक्ष नवीन गढ़वाल, जिला जिला मंत्री प्रकाश चाहर ने इस त्वरित कार्रवाई के लिए निदेशक का आभार व्यक्त किया है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn